اما عند حياة ... حطات واحد اليد على دراعو بحنية و اليد التانية زادت وركات عليه بيها ... حسات بدراعو تزيرات عرفات بلي ضراتو ... ولكن فالتعابير ديالو ماكانش باين داكشي كانت منحوتة على ملامحو نص ابتسامة كايتسناها تجاوبو و مرافقينها تعابير التصميم ... قد ما زادت وركات عليه كاتخليه يبرد حرو فالكرسي ، كاتخلي دراعو يتصلبو ... حلات ليه الغراز بلا ماتحس والا يحس بيه تحل و بدا كايتطبع التيشورت ديالو بالدم ... قطعات داك التواصل لي كان بيناتهم و هبطات عينيها لدراعو لي تطراساو فيهم العروق ... شوية بدات كاتتحس بشي حاجة فازكة فيديها ... هبطات عينيها لجهة يديها حتى كاتلقاها تطبعات ليها بالدم ... حيدات يديها بالزربة و هي مصدومة